Benigno Teijeiro Martínez

**Benigno Melchor Vicente Teijeiro Martínez**, coñecido como  **Benigno T. Martínez**, nado en Ortigueira o 20 de setembro de 1846 e finado en Paraná o 18 de agosto de 1925, foi un historiador, pedagogo, escritor e xornalista galego radicado en Concepción del Uruguay (Arxentina) desde o ano 1875.

## Traxectoria 
Estudou a instancia do seu pai para perito agrícola, obtendo o título e exercendo a profesión en Ortigueira e despois en Cuba. Ao morrer o pai, regresou a Galicia e iniciou unha carreira como xornalista. De ideas liberais e republicanas, emigrou a América e radicouse en Concepción del Uruguay en 1875, logo de pasar por Montevideo e Asunción.

En Concepción del Uruguay, que naquela época era capital de Entre Ríos, existía unha importante comunidade galega, integrándose na vida cultural da cidade. Traballou como funcionario público, xornalista e escritor. Foi bibliotecario dende 1875, secretario da Oficina Nacional de Agricultura e Estatística de Entre Ríos en 1877,  secretario da Comisión Nacional de Inmigración de Entre Ríos en 1878 e xefe de Estatística e Arquivos da Provincia o ano seguinte, inaugurando o Rexistro Estatístico que culminou co censo suplementario de 1879.

Na Escola de Preceptores que funcionaba no Colegio del Uruguay obtivo o título de Preceptor de Escuelas Comunes e asignáronlle o posto de director da Escuela de Varones número 2 de Concepción del Uruguay.

dereita|274x274px

En 1880 ingresou como profesor no Colegio Nacional de Concepción del Uruguay e posteriormente na Escuela Normal de Concepción del Uruguay. Foi nomeado Cónsul de Paraguai en Concepción del Uruguay.

Ante a falla de libros de texto para o estudo, escribiu manuais sobre historia arxentina, historia americana, xeografía antiga, xeografía arxentina, cartografía histórica, aritmética elemental e xeometría práctica

En 1882 viaxou a Bos Aires para asistir aol Congreso Pedagógico Internacional Americano, do que foi presidente Onésimo Leguizamón. Ese mesmo ano interveu na organización dunha mostra continental.

Dedicado con intensidade aos estudos históricos, integrou a Xunta de Historia e Numismática, a Academia Nacional de la Historia de la República Argentina e outras institucións nacionais e estranxeiras.

Foi director do Arquivo da Provincia de Entre Ríos, que iniciara Martín Ruíz Moreno, e morreu mentres desempeñaba ese cargo.

En ocasión do primeiro centenario de Concepción, obtiene en 1884 unha medalla de ouro da Municipalidad nos Primeiros Xogos Florais pola súa obra *Memoria acerca de la Conquista y Fundación de los pueblos de Entre Ríos*.

É autor de obras de teatro non sempre ben acollidas polos críticos: *Independencia y Tiranía (ou El doctor Francia)*, estreada en Asunción en 1874; *Misterios del tío Pascual*, en 1877; *Por Acá y por Allá*, en 1878; e a zarzuela *Guerra de los Solteros*, con música do mestre Lagarza, todas elas representadas no Teatro 1° de Mayo de Concepción del Uruguay. Jacobo A De Diego supón que tamén lle pertencería *La Flor del Azafrán*.

Benigno T. Martínez exerceu de xornalista, e, en tal carácter, editou e dirixiu *El Orden*, un bisemanario de Concepción del Uruguay, cuxa redacción pertenceu a Luis Bonarparte. Tamén creou e dirixiu *El Investigador*, da mesma cidade que, máis que un diario corrente, era un museo de informacións históricas, científicas, artísticas e literarias de incalculable valor para os estudosos e que aínda é de proveito consultar. Pero a súa obra máxima é a *Historia de Entre Ríos*, que certas autoridades consideran non superada aínda, e que consta de cinco tomos, os últimos dous inéditos. Por outra parte, escribiu máis dun centenar de monografías, numerosos poemas e artigos xornalísticos.

## Obra 
Segundo Marcelo J. Martínez Soler, descendente de Benigno, a obra completa comprende 165 títulos sen contar 19 inéditos, recensión que realizou a partir do apéndice bibliográfico publicado por Julio Dávila Díaz; pola edición conmemorativa de "La Mañana", diario de Paraná, do 12 de outubro de 1922 e os artigos necrolóxicos do mesmo e de "El Diario" de agosto de 1925.

Non só publicou en español, senón que tamén en galego.

*1876 - *Un naufragio: relato histórico del acaecido a la Guadalupe 4a en las Islas de Cabo Verde con un apéndice sobre poetas gallegos.* Concepción del Uruguay.
*1877 - *La Argentina. Ensayos literarios sobre vates contemporáneos de ambas márgenes del Plata*, Concepción del Uruguay, Tomo I, 185 p. Tomo II, p. 186 a 226.
*1879 - *Compendio de Historia argentina*, desde o Descubrimento do Novo Mundo até os nosos días, Bs. As. 140 p.
*1880 - *Apuntes Históricos sobre la Provincia de Entre Ríos*, Tomo I (1516-1810), 223 p.  Continuouse en 1881 co tomo II (1810-1820) 154 p. Escrito xunto a Alejandro Magariños Cervantes. Concepción del Uruguay: establecimiento tipográfico de "El Nuevo Día".
*1882 - *El Paraguay. Memoria descriptiva bajo el punto de vista Industrial y Comercial en Relación con los Países del Plata*, Bs. As., 76 p. Medalla de bronce na Exposición Universal de Antuerpen.
*1882 - *Entre Ríos. Memoria descriptiva de la Provincia desde el punto de vista agrícola, comercial e industria*l - presentada con motivo da Exposición Continental de Bos Aires e publicada polo Congreso Nacional.
**1883 - Cartografía histórica argentina*, La Plata, Bos Aires.
*1883 - *Figuras parlamentarias del parlamento argentino.* Bos Aires: Impr. de El Plata.
*1884 - *Memoria acerca de la conquista y la fundación de los pueblos de Entre Ríos.* Buenos Aires: Imp. da "Nueva Revista de Buenos Aires".
*1885 - *Curso Elemental de Historia Argentina* (Primeiro curso: do descubrimento até a segunda invasión inglesa: 1492-1808), para Colegios Nacionales e Escuelas Normales, nove edicións corrixidas até 1898, 140 p.
*1885 - *Curso Elemental de Historia Argentina* (Segundo curso: desde a independencia até a reorganización constitucional: 1808-1880, e táboa cronolóxica desde 1492 até1884), Bs. As., 159 p.
*1885 - *Estudio Etnográfico y Etnológico de Entre Ríos* - no "Almanaque Popular" da Librería del Colegio, de A. M. Piñón.
*1885 - *Geografía Antigua*, Bs. As., primeira edición, 35 p. En 1887, segunda edición: 60 p.
*1885 - *El general Francisco Ramírez en la historia de Entre Ríos*. Nueva Revista.
*1886 - *Diccionario Biográfico-Bibliográfico de escritores antiguos y modernos nacidos en los países de habla castellana, escrita en vista de las fuentes más autorizadas, extractado y traducido de los diccionarios, revistas, periódicos, catálogos y obras biográficas y bibliográficas publicadas en Europa y en América*. Bos Aires: Impr. de Stiller e Laass.
*1886 - *Lecciones de Geografía,* (para Escuelas Comunes), Bs. As. 267 p.
*1886 - *Lecciones de Geografía argentina*, (para Escuelas Normales e Colegios Nacionales), Bs. As., 120 p.
*1887 - *Nociones de historia argentina: extractadas del resumen general del curso de historia*. Bos Aires: Igor.
*1887 - *Lecciones de geometrí*a. Bos Aires: Igon hermanos.
*1887 - *Geografía antigua*.  Segunda edición. Bos Aires: Igon
*1889 - *Lecciones de aritmética para las escuelas elementales y de aplicación de las normales arregladas al programa oficial.* Bos Aires: Igon hermanos.
*1890 - *Archivo Histórico de la Provincia de Entre Ríos desde la Epoca Colonial hasta nuestros días*, Tomo I: 1603-1810, 101 p.
*1890-91 - *Antología Argentina. Colección de Trozos Históricos Crítico-Literarios*, La Plata: J. Peuser,  2 v.
*1893 - *Cartografía histórica de la República Argentina: curso gradual de historia de los colegios y escuelas Argentinas. Primera parte.* Talleres do Museo de La Plata.*.*
*1898 -  *Ensayo Etnográfico-Histórico de las Naciones Indígenas del Río de la Plata*, ensaio presentado no Congreso Científico Latinoamericano, Bos Aires.
*1900 - *Historia de la Provincia de Entre Ríos*, Tomo I: Primeiro Período, 1516-1811: a colonia e a revolución de Maio, e Segundo Período, 1811-1821: a revolución interna e a federación entrerriá, Bs. As. 649 p.
*1905 - *Etnografía del Río de la Plata. Indígenas de Santa Fe* - no "Boletín del Instituto Geográfico Argentino", Bs. As. Tomo XXXII, p. 7 a 12.
*1906 - *Etnografía Histórica. Vocabulario de las Tribus Meridionales de América*, 116 p.
*1907 - *Vocabulario de Tribus o Parcialidades de Indios del Río de la Plata en la Epoca Colonial*, na "Revista Nacional" de Bs. As.
*1910 - *Historia de la Provincia de Entre Ríos*, Tomo II: Primeira Parte do Terceiro Período, 1822-1846: a organización provincial, Bs. As., 651 p.   
*1913 - *La fundación de Paraná.*  Consello Nacional de Educación, Bos Aires.  Texto electrónico
*1916 - *Biografía Cordobesa* - na Revista da Universidade Nacional de Córdoba", ano III, no 5.   Arquivo PDF
*1917 - *Etnografía del Río de la Plata. Tribus Orientales del Río Paraná* - na Revista da Universidade Nacional de Córdoba", ano IV, nº I, Arquivo PDF
*1917 - *El Tavantisuyu por Arcos*, tradución do francés con notas, na Revista da Universidade Nacional de Córdoba, ano IV, nº III.
*1919 - *La leyenda de Lucía Miranda* - na Revista da Universidade Nacional de Córdoba, ano VI, nº I. Marzo de 1919.  Arquivo PDF
*1919 - *Elementos de Clasificación y Ubicación de las Tribus del Río de la Plata en el Período Colonial: 1516-1810*, na Revista da Universidade Nacional de Córdoba, ano VI, nº IX e X.
*1919 - *Orígenes del Periodismo Argentino y Español en el Río de la Plata*, na Revista da Universidade Nacional de Córdoba, ano VI, no 4-5, xuño e xullo de 1919. Arquivo PDF
*1919 - *Historia de la Provincia de Entre Ríos*, Tomo III: Segunda Parte do Terceiro Período, 1846-1853, Rosario, 436 p.
*1924 -  *Crónica Histórica de la Ciudad de Paraná*.
*1924 - *Los homenajes al ilustre caudillo entrerriano, D. Francisco Ramírez,* Paraná: Talleres gráficos "La Mañana".

## Notas 
## Véxase tamén 
### Bibliografía 
* 
### Ligazóns externas 
* Obras de Benigno T. Martínez